সরস্বতী পুজোয় বাইক দুর্ঘটনায় প্রাণ গেল ৪ জনের

নদিয়া: নদিয়ার তেহট্টে ঘটে গেল ভয়ঙ্কর পথ দুর্ঘটনা। সরস্বতী পুজোয় বাইক নিয়ে ঘুরতে গিয়ে পথ দুর্ঘটনায় মৃত্যু হল চার কলেজ ছাত্রের। মৃত যুবকদের নাম সুমন মন্ডল, তন্ময় বিশ্বাস, দ্বীপ মন্ডল এবং মনীশ বিশ্বাস। জানা যাচ্ছে, রবিবার রাতে চার বন্ধু মিলে একটি মোটরবাইকে চেপে ঘুরতে বেরিয়েছিল, আর তারপরেই রাতে ফেরার পথেই বাইক দুর্ঘটনা ঘটে নদিয়ার কানাইখালি বাজার এলাকায়।

আরও পড়ুন: মহাকুম্ভে সম্প্রীতির সুর, বিপদে পড়া পুণ্যার্থীদের পাশে দাঁড়ালেন মুসলিমরা

জানা যাচ্ছে, গতকাল অর্থাৎ রবিবার রাতে বাইকে ওই চার যুবক করিমপুরে ঠাকুর দেখতে গিয়েছিল আর সেখান থেকেই বাড়ি ফেরার সময় বাইকটি নিয়ন্ত্রণ হারিয়ে গাছে ধাক্কা মারে। ঘটনাস্থলেই লুটিয়ে পরেন ওই ৪ যুবক। তাদের তড়িঘড়ি উদ্ধার করে নাজিরপুর ব্লক প্রাথমিক স্বাস্থ্য কেন্দ্রে নিয়ে যাওয়া হলে প্রথমে ২ জনকে হাসপাতালের তরফ থেকে মৃত বলে ঘোষণা করা হয়। শুধুমাত্র তাই নয়, বাকি ২ জনকে গুরুত্বর আহত অবস্থায় তেহট্ট মহকুমা হাসপাতাল এবং পরে কৃষ্ণনগর শক্তিনগর জেলা হাসপাতালে স্থানান্তরিত করা হলেও তাদের ২ জনকে মৃত বলে ঘোষণা করা হয়। সরস্বতী পুজোর দিন সকালে এই দুর্ঘটনাকে কেন্দ্র করে শোকের ছায়া এলাকাজুড়ে।

দেখুন অন্য খবর